Oleg Liptsin. Oleg Feliksovich Liptsin (1960-yil, Kiyevda tugʻilgan) – amerika-ukrainalik teatr rejissyori, aktyor, teatr tadqiqotchisi va oʻqituvchisi; A. A. Vasilev boshchiligidagi Moskva teatr dramatik sanʼat maktabining asoschilaridan biri, Xalqaro ijodiy teatr ansambli (ITE) uyushmasining badiiy rahbari, Igra teatri seminari (SIT) direktori, bir qator teatr mukofotlari laureati, Sanʼatshunoslik fanlari nomzodi. Biografiyasi. Kiyev Milliy qurilish va arxitektura universitetini, Moskvadagi Rossiya tatr sanʼati institutining rejissyorlik boʻlimini (M. M. Butkevich va A. A. Vasilyev kursi) va Rossiya Federatsiyasi Madaniyat vazirligining rejissyor assistentini tamomlagan. 1988-yilda Kiyev avangard teatri „Teatralna klub“ ni tashkil etgan va 1995-yilgacha boshqargan. 1994-yildan beri AQShda yashab, AQSH, Ukraina, Avstriya, Fransiya, Rossiya va Tayvanda sahna asaralri tashkil yaratish va oʻqituvchilik faoliyati bilan shugʻullangan. Moskvadagi aktyorlik fakultetida dars beradi, Kiyev drama rejissyorligi magistratura kursining badiiy rahbari, Fransiyada dramatik sanʼat professori, Germaniyadagi Oliy kino va televideniye maktabining yetakchi oʻqituvchisi. ITE mustaqil teatrlar va rassomlar xalqaro tarmogʻining asoschilaridan biri. 2013-yilda Kiyevda boʻlib oʻtgan Zamonaviy Ukraina teatri festivalini tashkil qilgan. Ijodi. Kiyev, Moskva, San-Fransisko, Parij sahnalarida 50 dan ortiq spektakllarni sahnalashtirgan; Kanada, Germaniya, Avstriya, Ispaniya va Hindistonda postanovkalar chiqargan . Ilmiy faoliyati. 2010-yilda nomzodlik dissertatsiyasini himoya qilgan. A.Jivova bilan hamkorlikda atoqli ustoz va teatr nazariyotchisi M. Butkevich ijodiy merosiga bagʻishlangan [royallib.com/book/butkevich_mihail/k_igrovomu_teatru_liricheskiy_traktat.html ikki jildlik asar] ni tayyorlab nashr ettirgan, rol ijrosiusullari haqida qator maqolalar chop etgan.